

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΣΗΤΕΙΑΣ  |  | ΣΗΤΕΙΑ ( 17/10/2014)Αρίθμ. Πρωτ.: 6308 |

**ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ**

**ΠΡΟΜΗΘΕΙΑΣ ΜΕΣΩΝ ΑΤΟΜΙΚΗΣ ΠΡΟΣΤΑΣΙΑΣ ΚΑΙ ΜΕΣΩΝ ΑΤΟΜΙΚΗΣ ΠΥΡΟΠΡΟΣΤΑΣΙΑΣ**

 **ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗ ΧΑΜΗΛΟΤΕΡΗ ΤΙΜΗ**

 **ΠΡΟΫΠΟΛΟΓΙΣΜΟΥ: 18.416,79 €**

**Περιεχόμενα:**

1. Διακήρυξη Διαγωνισμού

2. Ενδεικτικός Προϋπολογισμός

3. Τεχνική περιγραφή-Τεχνικές Προδιαγραφές

4. Έντυπο Προσφοράς



|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΣΗΤΕΙΑΣ  |  |  |

**ΔΙΑΚΗΡΥΞΗ**

 Ο Δήμαρχος του Δήμου Σητείας κ. Πατεράκης Θεόδωρος διακηρύσσει δημόσιο

πρόχειρο διαγωνισμό με σφραγισμένες προσφορές και με κριτήριο κατακύρωσης τη

χαμηλότερη τιμή για την προμήθεια **« Μέσα ατομικής προστασία και μέσα ατομικής πυροπροστασίας»** για τους δικαιούχους εργαζόμενους του Δήμου Σητείας, σύμφωνα με τις τεχνικές προδιαγραφές οι οποίες εγκρίθηκαν με την αριθμ. : 404/17-10-14 Απόφαση της Οικονομικής Επιτροπής και με τους παρακάτω όρους:

**ΑΡΘΡΟ** 1 **Ισχύουσες Διατάξεις**

Η εκτέλεση της προμήθειας διέπεται από:

* Τη με αριθμό 11389/ΦΕΚ 185 Β’/23-3-1993 απόφαση του Υπ. Εσωτερικών «Ενιαίος Κανονισμός Προμηθειών Οργανισμών Τοπικής Αυτοδιοίκησης

(Ε. Κ. Π. Ο. Τ. Α.)».

* Το Ν. 2286/ΦΕΚ 19 Α’/1-2-1995 «Προμήθειες του Δημοσίου Τομέα και ρυθμίσεις συναφών θεμάτων».
* Το Ν. 3463/ΦΕΚ 114 Α/8-6-2006 «Κύρωση του Κώδικα Δήμων και Κοινοτήτων».
* Το N. 3852/ΦΕΚ 87 Α’/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
* Τις διατάξεις του άρθρου 83 του Ν. 2362/1995 (ΦΕΚ 247 Α) «Περί Δημοσίου

Λογιστικού , ελέγχου των δαπανών του κράτους και άλλες διατάξεις »

* Το αρίθμ. 21437/5-5-2011 Έγγραφο του Υπουργείου Εσωτερικών Αποκέντρωσης

 &Ηλεκτρονικής Διακυβέρνησης σχετικά με την αναπροσαρμογή των χρηματικών

 ποσών του άρθρου 83 παρ.1 του Ν. 2362/95

* ΤηνΠ1/3306/03.11.2010ΑπόφασητουΥπουργείουΟικονομίας Ανταγωνιστικότητας και Ναυτιλίας (ΦΕΚ 1789/12.11.2010 τεύχος Β) περί « Εξαίρεση Προμηθειών από την ένταξη τους στο Ενιαίο Πρόγραμμα Προμηθειών (Ε.Π.Π.)»
* Το N. 3861/ΦΕΚ 112 Α’/13-7-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
* Τις αριθμ. 230/06-10-2014 και 202/15-09-2014 Αποφάσεις του Δημοτικού Συμβουλίου περί έγκρισης διενέργειας της προμήθειας «Μέσα ατομικής προστασίας» και «Μέσα ατομικής πυροπροστασίας» αντίστοιχα.
* Την αριθμ. 21/21-08-2014 Μελέτη της Τεχνικής Υπηρεσίας του Δήμου Σητείας

**ΑΡΘΡΟ 2 Προϋπολογισμός - Χρηματοδότηση της προμήθειας**

1. Η δαπάνη για την προμήθεια έχει προϋπολογισθεί ενδεικτικά στο ποσό των

**18.416,79** ευρώ (14.973 + ΦΠΑ 23% )

2. Η Δαπάνη Θα χρηματοδοτηθεί από πιστώσεις του Οικ. Έτους 2014 και θα βαρύνει όσον αφορά τα μέσα ατομικής προστασίας τους Κ.Α. 10/6063.002, Κ.Α. 20/6063.002, Κ.Α. 25/6063.002, Κ.Α. 30/6063.002, Κ.Α. 35/6063.002, Κ.Α. 70/6063.002 του προϋπολογισμού τους έτους 2014 του Δήμου ενώ όσον αφορά τα μέσα ατομικής πυροπροστασίας τον Κ.Α 20-6063.003 από πιστώσεις των Κεντρικών Αυτοτελών Πόρων (ΣΑΤΑ 2014).

**ΑΡΘΡΟ 3 Χρόνος και τόπος διεξαγωγής διαγωνισμού**

1. Ο διαγωνισμός θα γίνει στην Τεχνική Υπηρεσία του Δήμου Σητείας στην οδό Α. Παναγούλη 1 από την επιτροπή διενέργειας διαγωνισμών την **Τετάρτη 29/10/2014** 2. Ώρα έναρξης παραλαβής προσφορών ορίζεται η 10.00 π.μ. και ώρα λήξης η 11.00 π.μ.

**ΑΡΘΡΟ 4 Τρόπος Λήψης των εγγράφων του Διαγωνισμού****-Παροχή Διευκρινίσεων επί της Διακήρυξης**

1. Η μελέτη και η Διακήρυξη βρίσκονται στα γραφεία της Τεχνικής Υπηρεσίας του Δήμου Σητείας , όπου οι ενδιαφερόμενοι μπορούν τις εργάσιμες ημέρες και ώρες να λαμβάνουν γνώση (Πρωτόκολλο, Α. Παναγούλη 1 Τ.Κ. 72300-Σητεία , 1ος όροφος , τηλ. 2843340506, φαξ 28430 20821 κος Ράπτης.

2. Εφόσον από τους ενδιαφερόμενους προμηθευτές ζητηθούν έγκαιρα τα σχετικά με τον προκηρυσσόμενο διαγωνισμό έγγραφα , αυτά παραδίδονται ή αποστέλλονται σ΄ αυτούς τέσσερις (4) εργάσιμες ημέρες από τη λήψη της σχετικής αίτησης ( παρ. 1β. Άρθρο 10 ΕΚΠΟΤΑ)

3. Οι υποψήφιοι μπορούν να ζητήσουν γραπτώς (με επιστολή ή τηλεομοιοτυπία) συμπληρωματικές πληροφορίες ή διευκρινίσεις για το περιεχόμενο της παρούσας διακήρυξης μέχρι και 5 ημέρες πριν από τη διενέργεια του Διαγωνισμού. Ο Δήμος θα απαντήσει σε όλες μαζί τις διευκρινίσεις που θα ζητηθούν εντός του ανωτέρω διαστήματος και σε όλους όσους έχουν παραλάβει τη διακήρυξη, το αργότερο 3 ημέρες πριν από την ημερομηνία που έχει οριστεί για την υποβολή των προσφορών.

**ΑΡΘΡΟ 5 Δεκτοί στον Διαγωνισμό**

1. Στο διαγωνισμό γίνονται δεκτοί:

α. Έλληνες και αλλοδαποί προμηθευτές.

β. Ημεδαπά και αλλοδαπά Νομικά Πρόσωπα.

γ. Συνεταιρισμοί.

δ. Ενώσεις προμηθευτών που υποβάλλουν κοινή προσφορά.

**ΑΡΘΡΟ 6 Δικαιολογητικά συμμετοχής στον Διαγωνισμό**

Όσοι προμηθευτές επιθυμούν να λάβουν μέρος στον διαγωνισμό οφείλουν να

προσκομίσουν μαζί με την οικονομική προσφορά τους τα παρακάτω δικαιολογητικά σε πρωτότυπα ή ακριβή φωτοαντίγραφα (εκτός την εγγυητική συμμετοχής κατάθεση μόνο πρωτότυπη) με ποινή αποκλεισμού:

1. ΟΙ ΕΛΛΗΝΕΣ ΠΟΛΙΤΕΣ

**Α.** Εγγυητική Επιστολή συμμετοχής στο διαγωνισμό που αντιστοιχεί σε ποσό 2% επί της συνολικής ενδεικτικά προϋπολογισθείσας δαπάνης, μη συμπεριλαμβανομένου του ΦΠΑ η οποία καθορίζεται στο ποσό των **212 €** για την ομάδα Α (μέσα ατομικής προστασίας) και **87,5 €** για την ομάδα Β (μέσα ατομικής πυροπροστασίας). Ο χρόνος ισχύος της εγγύησης πρέπει να είναι μεγαλύτερος από το χρόνο ισχύος της προσφοράς που ζητά η παρούσα διακήρυξη κατά τουλάχιστον ένα (1) μήνα, δηλαδή έως 28/2/2015.

**Β.** Πιστοποιητικό του οικείου επιμελητηρίου, με το οποίο θα πιστοποιείται η

εγγραφή τους σε αυτό και το ειδικό επάγγελμά τους ή βεβαίωση άσκησης

επαγγέλματος από δημόσια αρχή που θα έχει εκδοθεί το πολύ έξι μήνες από την

ημερομηνία διενέργειας του διαγωνισμού.

**Γ.** Υπεύθυνη δήλωση του Ν. 1599/86 υπογεγραμμένη από τον υποψήφιο ή το νόμιμο εκπρόσωπό του , με θεώρηση του γνήσιου της υπογραφής, με την οποία θα δηλώνεται :

α) ότι έλαβε γνώση των όρων της διακήρυξης και των τεχνικών προδιαγραφών και

αποδέχεται αυτούς πλήρως και ανεπιφύλακτα, ή ότι δεν αποδέχεται ένα ή περισσότερους όρους τους οποίους και θα αναφέρει.

β) ότι δεν εμπίπτουν στους περιορισμούς του άρθρου 4, παρ. 3 του Ν.2286/95 δηλαδή δεν του έχει επιβληθεί ποινή αποκλεισμού από τις διαδικασίες προμήθειας του Δημοσίου ή των ΟΤΑ και ότι ασκεί νόμιμα την επιχειρηματική του δραστηριότητα.

γ) ότι τα προσφερόμενα υλικά είναι σύμφωνα με τις τεχνικές προδιαγραφές της μελέτης.

**Δ.** Πιστοποιητικό το οποίο εκδίδεται από αρμόδια κατά περίπτωση αρχή , από το οποίο να προκύπτει ότι είναι ενήμεροι ως προς τις υποχρεώσεις τους που αφορούν την καταβολή των εισφορών κοινωνικής ασφάλισης και ως προς τις φορολογικές τους υποχρεώσεις το οποίο χρειάζεται να είναι σε ισχύ τουλάχιστον ως και την καταληκτική ημερομηνία διεξαγωγής του διαγωνισμού.

2. ΟΙ ΑΛΛΟΔΑΠΟΙ

Τα δικαιολογητικά που αναφέρονται παραπάνω για τους Έλληνες Πολίτες αλλά με έκδοση στη χώρα εγκατάστασής τους.

3. ΤΑ ΝΟΜΙΚΑ ΠΡΟΣΩΠΑ ΗΜΕΔΑΠΑ Η ΑΛΛΟΔΑΠΑ

Τα δικαιολογητικά που αναφέρονται παραπάνω για τους Έλληνες και Αλλοδαπούς Πολίτες. (Υποχρέωση για υποβολή της υπεύθυνης δήλωσης έχει ο νόμιμος εκπρόσωπος της συμμετεχούσης εταιρείας. Σύμφωνα με την αριθμ. 2854/1997 πράξη του Συμβουλίου της Επικρατείας και την 667/2000 γνωμοδότηση του Νομικού Συμβουλίου του Κράτους, όταν σε διαγωνισμό συμμετέχουν νομικά πρόσωπα, υποχρέωση προσκόμισης πιστοποιητικού ποινικού μητρώου έχουν οι νόμιμοι εκπρόσωποι της εταιρείας ή οι διοικούντες αυτήν)

4. ΟΙ ΣΥΝΕΤΑΙΡΙΣΜΟΙ

Τα δικαιολογητικά που αναφέρονται παραπάνω και επιπλέον:

Α. Βεβαίωση εποπτεύουσας αρχής ότι ο συνεταιρισμός λειτουργεί νόμιμα.

5. ΕΝΩΣΕΙΣ ΠΡΟΜΗΘΕΥΤΩΝ (ΚΟΙΝΗ ΠΡΟΣΦΟΡΑ)

α. Όλα τα παραπάνω κατά περίπτωση δικαιολογητικά για κάθε προμηθευτή που

συμμετέχει στην ένωση, σύμφωνα με άρθρο 8 του Ε.Κ.Π.Ο.Τ.Α..

β. Πιστοποιητικό σκοπιμότητας του Ε.Ο.Μ.Μ.Ε.Χ για ενώσεις προμηθευτών που

αποτελούνται από μικρομεσαίες μεταποιητικές επιχειρήσεις (Μ.Μ.Ε.)

**ΑΡΘΡΟ 7 Χρόνος και Τρόπος Υποβολής Προσφορών**

1. Οι προσφορές κατατίθενται ενώπιον της επιτροπής διενέργειας διαγωνισμών την

**Τετάρτη 29/10/2014** από ώρα 10.00 μέχρι και 11.00 π.μ.. από τους ίδιους τους ενδιαφερόμενους ή τους νόμιμους εκπροσώπους τους.

2. Οι προσφορές μπορεί να αποσταλούν και ταχυδρομικά ή και με οποιοδήποτε άλλο

τρόπο μέχρι την προηγουμένη του διαγωνισμού εργάσιμη ημέρα.

3. Προσφορές που περιέρχονται στο Δήμο με οποιοδήποτε τρόπο πριν από την

διενέργεια του διαγωνισμού δεν αποσφραγίζονται, αλλά παραδίδονται στην επιτροπή διενέργειας διαγωνισμών πριν την λήξη της προθεσμίας που καθορίζεται από την διακήρυξη, προκειμένου να αποσφραγισθούν μαζί με τις άλλες που κατατέθηκαν με την προαναφερόμενη διαδικασία.

4. Προσφορές που κατατίθενται εκπρόθεσμα δεν γίνονται δεκτές και επιστρέφονται στους προσφέροντες.

**ΑΡΘΡΟ 8 Τιμές Προσφορών -Γλώσσα σύνταξης Προσφορών-Ισχύς**

1. Οι προσφορές πρέπει να αναφέρουν:

α) την τιμή των προσφερομένων ειδών με κρατήσεις, χωρίς Φ.Π.Α..

β) το ποσοστό Φ.Π.Α. επί τοις εκατό (%) στο οποίο υπάγεται το είδος.

2. Με την προσφορά η τιμή του υλικού δίδεται ανά μονάδα.

3. Η προσφερόμενη τιμή θα είναι σε ευρώ. Προσφορά σε άλλα νομίσματα ή με ρήτρα

απορρίπτεται ως απαράδεκτη.

4. Οι ενδιαφερόμενοι μπορούν να υποβάλλουν προσφορά **για μια ή και για τις δύο ομάδες**, για τη συνολική ωστόσο προκηρυχθείσα ποσότητα κάθε ομάδας. Απόρριψη ενός ή περισσοτέρων ειδών μιας «ομάδας» επιφέρει αυτόματα την απόρριψη της προσφοράς ολόκληρης της «ομάδας**»**. **Θα ληφθεί υπόψη το σύνολο της προσφοράς κάθε ομάδας.**

Οι προσφορές, λοιπόν, θα αφορούν το σύνολο των υλικών -κάθε ομάδας- που περιγράφονται στη μελέτη και τα προσφερόμενα είδη πρέπει να πληρούν τις τεχνικές προδιαγραφές που αποτελούν αναπόσπαστο μέρος της παρούσης.

5. Προσφορά που θέτει όρο αναπροσαρμογής τιμής απορρίπτεται ως απαράδεκτη.

6. Οι προσφορές πρέπει να υποβάλλονται στην Ελληνική Γλώσσα

7. Οι προσφορές ισχύουν και δεσμεύουν τους προμηθευτές για χρονικό διάστημα τουλάχιστον τριών (3) μηνών από την ημέρα του διαγωνισμού.

8. Αντιπροσφορές δεν γίνονται δεκτές και εφόσον υπάρξουν, απορρίπτονται ως

απαράδεκτες.

9. Οι συμμετέχοντες στο διαγωνισμό υποχρεούνται να αναφέρουν στις προσφορές τους τη χώρα προέλευσης και κατασκευής των υλικών που προσφέρουν. Τα προηγούμενα δεν εφαρμόζονται για προϊόντα κοινοτικής προέλευσης.

**ΑΡΘΡΟ 9 Φάκελος προσφοράς**

1. Με ποινή να μην γίνουν αποδεκτές, οι προσφορές υποβάλλονται στην επιτροπή διενέργειας του διαγωνισμού μέσα σε καλά σφραγισμένο κυρίως φάκελο σε δύο (2) αντίγραφα, όπου έξω απ΄αυτόν θα αναγράφονται ευκρινώς με κεφαλαία γράμματα:

α) Η λέξη « ΠΡΟΣΦΟΡΑ ».

β) Ο πλήρης τίτλος του Δήμου που διενεργεί την προμήθεια.

γ) Ο αριθμός της διακήρυξης.

δ) Η ημερομηνία διενέργειας του διαγωνισμού.

ε) Τα στοιχεία του αποστολέα.

2. Προσφορές που υποβάλλονται ανοικτές δεν γίνονται αποδεκτές. Μέσα στον

φάκελο προσφοράς τοποθετούνται όλα τα σχετικά με την προσφορά στοιχεία και ειδικότερα:

α)Στον κυρίως φάκελο προσφοράς τοποθετούνται όλα τα ζητούμενα δικαιολογητικά και τα τεχνικά στοιχεία της προσφοράς. Τα οικονομικά στοιχεία της προσφοράς τοποθετούνται σε χωριστό σφραγισμένο φάκελο, μέσα στον κυρίως φάκελο, με την ένδειξη <ΟΙΚΟΝΟΜΙΚΗ ΠΡΟΣΦΟΡΑ> .

β) Ο Φάκελος της οικονομικής Προσφοράς να φέρει τα στοιχεία του κυρίως φακέλου

3. Οι προσφορές δεν πρέπει να έχουν ξύσματα, σβησίματα, προσθήκες και

διορθώσεις. Εάν υπάρχει στην προσφορά οποιαδήποτε διόρθωση αυτή πρέπει να είναι καθαρογραμμένη και μονογραφημένη από τον προσφέροντα.

4. Μετά την καταληκτική ημερομηνία υποβολής των προσφορών δεν γίνεται αποδεκτή αλλά απορρίπτεται ως απαράδεκτη κάθε διευκρίνιση, τροποποίηση ή απόκρουση όρου της διακήρυξης ή της προσφοράς. Διευκρινίσεις δίνονται από τον προσφέροντα μόνο όταν ζητούνται από την επιτροπή διαγωνισμού, είτε ενώπιων της είτε ύστερα από έγγραφο της υπηρεσίας. Από τις διευκρινίσεις που δίνονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν.

**ΑΡΘΡΟ 10 Αποσφράγιση -Αξιολόγηση προσφορών-Κατακύρωση**

1. Μετά την λήξη της προθεσμίας παράδοσης των προσφορών η συνεδρίαση

συνεχίζεται δημόσια και η επιτροπή διενέργειας του διαγωνισμού και αξιολόγησης προσφορών προβαίνει στην αποσφράγιση των φακέλων και στον έλεγχο όλων των δικαιολογητικών και των τεχνικών προσφορών. Στη συνέχεια η ανωτέρω επιτροπή μετά τη διαπίστωση ότι οι τεχνικές προδιαγραφές των υποψηφίων πληρούν τους όρους της παρούσας διακήρυξης καλεί τους υποψήφιους των οποίων οι προσφορές έγιναν δεκτές και προβαίνει στην αποσφράγιση των οικονομικών προσφορών Οι οικονομικές προσφορές των υποψηφίων , των οποίων οι τεχνικές προσφορές δεν έγιναν αποδεκτές δεν αποσφραγίζονται και επιστρέφονται σε αυτούς.

2. Η αξιολόγηση των προσφερόμενων ειδών θα γίνει σύμφωνα με τα οριζόμενα στο

άρθρο 20 του Ε.Κ.Π.Ο.Τ.Α. και ειδικότερα η συμφωνία της προσφοράς προς τους όρους και τις τεχνικές προδιαγραφές της διακήρυξης .

3. Η Αποσφράγιση των οικονομικών προσφορών θα γίνει μετά το τέλος της διαδικασίας αποδοχής των συμμετεχόντων στο διαγωνισμό , επιτρεπόμενης της διακοπής της συνεδρίασης και της επανάληψής της από το σημείο διακοπής , σύμφωνα με τις διατάξεις του αρ. 19 του ΕΚΠΟΤΑ

4. Η κατακύρωση κάθε ομάδας θα γίνει στον προμηθευτή που προσφέρει **τη χαμηλότερη τιμή για το σύνολο της προσφοράς των ειδών** της ομάδας, ύστερα από γνωμοδότηση της επιτροπής αξιολόγησης προς την Οικονομική Επιτροπή που αποφασίζει σχετικά.

**ΑΡΘΡΟ 11 Ενστάσεις**

 Α) Ένσταση κατά της διακήρυξης του διαγωνισμού ή της νομιμότητας διενέργειάς του ή της συμμετοχής προμηθευτή σε αυτόν , υποβάλλεται στο Δήμο εγγράφως ως εξής :

1)Ένσταση κατά της Διακήρυξης του Διαγωνισμού

Υποβάλλεται στην αρμόδια για την διενέργεια του διαγωνισμού επιτροπή μέσα στο μισό του χρονικού διαστήματος από την δημοσίευση της διακήρυξης έως την ημέρα υποβολής των προσφορών .Για τον καθορισμό της προθεσμίας αυτής συνυπολογίζονται και οι ημερομηνίες της δημοσίευσης της διακήρυξης και της υποβολής των προσφορών . Αν προκύπτει κλάσμα θεωρείται ολόκληρη ημέρα. Η ένσταση εξετάζεται από την Οικονομική Επιτροπή και η σχετική απόφαση εκδίδεται το αργότερο πέντε (5) ημέρες πριν την διενέργεια του διαγωνισμού.

2) Ένσταση κατά της νομιμότητας διεξαγωγής του διαγωνισμού ή της συμμετοχής προμηθευτή σε αυτόν

Υποβάλλεται στην αρμόδια για την διενέργεια του διαγωνισμού επιτροπή μόνο από προμηθευτή που συμμετέχει στο διαγωνισμό ή αποκλείσθηκε από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο, μέχρι και την επόμενη εργάσιμη ημέρα από την ημέρα ανακοίνωσης του αποτελέσματος του αντίστοιχου σταδίου.

Η ένσταση αυτή δεν επιφέρει αναβολή ή διακοπή του διαγωνισμού αλλά εξετάζεται κατά την αξιολόγηση των αποτελεσμάτων του διαγωνισμού από την αρμόδια επιτροπή, η οποία υποβάλει την ένσταση με αιτιολογημένη γνωμοδότηση της στην Οικονομική Επιτροπή του Δήμου η οποία τελικά και αποφασίζει.

Β) Για τις αποφάσεις της οικονομικής επιτροπής του Δήμου που λαμβάνονται για τις ανωτέρω ενστάσεις οι ενιστάμενοι λαμβάνουν γνώση με δική τους ευθύνη.

Γ) Ενστάσεις που υποβάλλονται για οιουσδήποτε άλλους από τους προαναφερόμενους λόγους , δεν γίνονται δεκτές

**Άρθρο 12ο Διαδικασία με διαπραγμάτευση ή απευθείας ανάθεση**

Α) Προμήθεια με « διαδικασία μέσω διαπραγμάτευσης » ή « απευθείας ανάθεση » μπορεί να γίνει εάν συντρέχει μια από τις περιπτώσεις που προβλέπονται στις περιπτώσεις των εδαφίων β και γ της παραγράφου 3 του άρθρου 3 του ΕΚΠΟΤΑ

Β) Προκειμένου να διενεργηθεί η προμήθεια με διαδικασία μέσω διαπραγμάτευσης ή με απευθείας ανάθεση απαιτείται απόφαση του Δημοτικού Συμβουλίου το οποίο επιλέγει και τον προμηθευτή, αφού προηγηθεί γνωμοδότηση του αρμόδιου για την αξιολόγηση οργάνου. Η απόφαση πρέπει να αιτιολογείται δεόντως, με ρητή αναφορά στις περιπτώσεις της προηγούμενης παραγράφου που οδήγησαν στην προσφυγή σε αυτή τη διαδικασία.

**ΑΡΘΡΟ 13 Σύμβαση-Εγγυήσεις**

1. Μετά την ανακοίνωση κατακύρωσης, καταρτίζεται από το Δήμο η σχετική σύμβαση η οποία συντάσσεται με βάση τους όρους της διακήρυξης.

2. Για την καλή εκτέλεση των όρων της σύμβασης ο προμηθευτής είναι υποχρεωμένος να καταθέσει εγγυητική επιστολή καλής εκτέλεσης που ορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ.

3. Οι Εγγυήσεις εκδίδονται από πιστωτικά ιδρύματα ή άλλα νομικά πρόσωπα που λειτουργούν νόμιμα και έχουν σύμφωνα με τα ισχύοντα το δικαίωμα αυτό.

4. Η Εγγυητική καλής εκτέλεσης επιστρέφεται μετά την οριστική ποσοτική και ποιοτική παραλαβή των ειδών και ύστερα από την εκκαθάριση τυχών απαιτήσεων από τους δύο συμβαλλόμενους.

**ΑΡΘΡΟ 14 Παράδοση των ειδών -Πληρωμή**

1. Η παράδοση των ειδών θα γίνεται συνολικά στην έδρα του Δήμου και θα παραλαμβάνεται από την αρμόδια επιτροπή παραλαβής προμηθειών. Ο προμηθευτής υποχρεούται να παραδίδει το υλικό μέσα στα χρονικά όρια και με

τον τρόπο που ορίζει η σύμβαση.

2. Η πληρωμή της συμβατικής αξίας θα γίνει σε εύλογο χρονικό διάστημα μετά την παραλαβή των υλικών , με έκδοση χρηματικού εντάλματος πληρωμής μετά την υποβολή ισόποσων εξοφλητικών τιμολογίων. Τον προμηθευτή βαρύνουν όλες οι νόμιμες κρατήσεις καθώς και η κράτηση για φόρο εισοδήματος , πλην του ΦΠΑ που βαρύνει το Δήμο.

**Άρθρο 15 Διαφορές διακήρυξης-Νόμων**

1. Όταν η διακήρυξη έχει ασάφεια υπερισχύει ο ΕΚΠΟΤΑ . Όταν η διακήρυξη δεν αναφέρεται σε συγκεκριμένο άρθρο της ισχύει ο ΕΚΠΟΤΑ με την προϋπόθεση ότι αυτός δεν έρχεται σε αντίθεση με τις διατάξεις των Ν. 2286/95 και Ν 3463/06.

**ΑΡΘΡΟ 16 Κανόνες Δημοσιότητας της Διακήρυξης.**

1. Οι ενδιαφερόμενοι μπορούν να λάβουν γνώση της διακήρυξης τις εργάσιμες

ημέρες και ώρες στα γραφεία του Δήμου.

2. Η περίληψη της παρούσης θα τοιχοκολληθεί στον πίνακα ανακοινώσεων του

δημοτικού καταστήματος και θα δημοσιευθεί :

α)Νομαρχιακή ημερήσια εφημερίδα ΑΝΑΤΟΛΗ

β)Τοπική εβδομαδιαία εφημερίδα «Νέα Επαρχία»

γ) Ιστοσελίδα της « ΔΙΑΥΓΕΙΑΣ »

δ) Ιστοσελίδα του « ΚΗΜΔΣ »

Σύμφωνα με το άρθρο 46 του Ν. 3801/09 και την αντίστοιχη 3η παράγραφο του 4ου άρθρου του Ν. 3548/07 , οι δαπάνες δημοσίευσης της διακήρυξης , τα κηρύκεια και τα λοιπά έξοδα δημοπρασίας , αρχικής και επαναληπτικής , θα καταβάλλονται σε κάθε περίπτωση από τον προμηθευτή που ανακηρύχθηκε ανάδοχος με την διαδικασία , με την προσκόμιση των νόμιμων παραστατικών.

 Ο Δήμαρχος Σητείας

 Θεόδωρος Πατεράκης